Rinogermina a Quixx
Dobrý deň syn teraz užíva Rinogerminu a má zväčšenú mandlu .Chcem sa spýtať ako ho má užívať či stačia 3 mes. Alebo radšej 5 keďže má opakujúce nádchy...a večer sa mu v spánku upcháva nos.Za aký čas mu môžem strieknúť Quixx?upcháva sa mu viac krát za noc .ďakujem
Dobrý deň,
ďakujeme za Vašu otázku.
Rinogermina je probiotikum do nosa, ktoré sa používa pri liečbe a prevencii zápalov stredného ucha, prínosových dutín, nosohltana a mandlí. Probiotické baktérie Rinogerminy® rýchlo osídľujú sliznicu nosa. Vytvárajú tak bariéru proti patogénnym baktériám, a obmedzujú schopnosť patogénov usídliť sa, následne sa rozmnožovať a spôsobiť tak zápalovú infekciu.
Prípravok sa aplikuje dvakrát za deň 2 vstreky do každej nosnej dierky, po dobu 7 po sebe nasledujúcich dní. Liečba sa opakuje 1x krát mesačne štandardne po dobu 3 mesiacov alebo podľa odporúčania lekára. Výsledky testov ukázali, že ideálny čas na regeneráciu sliznice a vybudovanie bio-bariéry sú 3 mesiace. Táto doba je potrebná na to, aby probiotické baktérie ideálne pokryli sliznicu nosa, aby sa sliznica nosa plne zregenerovala a posilnila tak ochrannú bio-bariéru. V komplikovaných prípadoch (napr. pri oslabenej imunite) sa odporúča 5-mesačná liečba.
Rinogermíinu je možné podávať súčasne aj pri prebiehajúcej lokálnej nosovej a/alebo systémovej antibiotickej liečbe na uľahčenie obnovy normálnej saprofytickej flóry. Časový rozstup medzi aplikáciou dvoch nosových prípravkov by mal byť 5 až 10 minút.
Prajem pekný zvyšok dňa.
S pozdravom
PharmDr. Veronika Kiabová